Burjassot, punt de donació de sang, el 7 d’abril
2025-07-24

Fidel a la seua cita mensual, el Centre de Transfusió de Sang de la Comunitat Valenciana es traslladarà a Burjassot, dilluns que ve 7 d’abril, perquè les veïnes i els veïns puguen, sense necessitat de desplaçar-se, donar sang i destinar-la a les persones malaltes dels hospitals valencians.

Els punts de donació de sang se situaran en la planta baixa de l’Ajuntament, en horari de 17.00 a 20.30 hores i en el Centre de Salut de Rubert i Villó, de 16.30 a 20.30 hores.

Des del centre de Transfusió recorden que la sang és un element vital que no es pot fabricar i, per este motiu, cada mes, es desplaça fins a Burjassot per a facilitar les donacions de la ciutadania. Poden ser donants de sang totes les persones entre 18 i 65 anys que tinguen bon estat de salut i pesen més de 50 kg. Per a donar sang no és necessari acudir en dejú.